
טקסט הדף





	כפרא דודי: תנו רבנן הנותן עצים לחרש לעשות מהן כסא ועשה מהן ספסל ספסל ועשה מהן כסא ר' מאיר אומר נותן לו דמי עציו רבי יהודה אומר אם השבח יתר על היציאה נותן לו את היציאה ואם היציאה יתירה על השבח נותן לו את השבח ומודה רבי מאיר אם נתן עצים לחרש לעשות מהן כסא נאה ועשה מהן כסא כעור ספסל נאה ועשה ספסל כעור אם השבח יתר על היציאה נותן לו דמי היציאה ואם היציאה יתירה על השבח נותן לו דמי השבח: איבעיא להו יש שבח סמנין על הצמר או אין שבח סמנין על הצמר היכי דמי אילימא דגזל סמנין ודקינהו ותרנהו וצבע בהן תיפוק ליה משום דקנינהו בשינוי לא צריכא דגזל סמנין שרויין וצבע בהו מאי יש שבח סמנין על גבי צמר דאמר ליה הב לי סמנאי דשקלתינהו או דלמא אין שבח סמנין על גבי הצמר דא''ל לית לך גבאי ולא מידי אמרי ואי אין שבח סמנין על גבי צמר מי מצי אמר ליה לית לך גבאי ולא מידי נימא ליה הב לי סמנאי דאפסדתינהו אלא להך גיסא אין שבח סמנין על גבי הצמר ובעי שלומי ליה או דלמא יש שבח סמנין על גבי צמר וא''ל הא מנחי קמך שקלינהו שקלינהו במאי שקליה בצפון צפון עבורי מיעבר השבה לא עביד אלא הב''ע כגון דגזל צמר וסמנין דחד וצבעיה לההוא צמר בהנך סמנין וקא מהדר ליה ניהליה לצמר יש שבח סמנין ע''ג הצמר וקא מהדר ליה סמנין וצמר או דלמא אין שבח סמנין על גבי צמר וצמר מהדר ליה סמנין לא מהדר ליה אמרי תיפוק ליה דאייקר ליה ניהליה בדמי לא צריכא דזל ציבעא ואיבעית אימא כגון שצבע בהו קופא רבינא אמר הכא במאי עסקינן כגון דצמר דחד וסמנין דחד וקאתי קוף וצבעיה לההוא צמר בהנך סמנין יש שבח סמנין על גבי צמר דאמר ליה הב לי סמנאי דגבך נינהו או דלמא אין שבח סמנין על גבי צמר ואמר ליה לית לך גבאי כלום תא שמע בגד שצבעו בקליפי ערלה ידלק אלמא חזותא מילתא היא אמר רבא הנאה הנראה לעינים אסרה תורה דתניא {ויקרא יט-כג} ערלים לא יאכל אין לי אלא איסור אכילה מנין שלא יהנה ממנו ולא יצבע [בו] ולא ידליק בו את הנר תלמוד לומר {ויקרא יט-כג} וערלתם ערלתו את פריו ערלים לא יאכל לרבות את כולם תא שמע בגד שצבעו בקליפי שביעית ידלק שאני התם דאמר קרא {ויקרא כה-ז} תהיה בהויתה תהא





רש"י





	כפרא דודי. קינח בו את היורה כלומר בשירי צבע שנשתיירו ביורה צבעו כופרא לשון קינוח כמו בליתא דפרסא למכפריה בהכל שוחטין (חולין דף ח.): נותן לו דמי עציו. דקנינהו בשינוי אבל נתן עצים כו' דלא שינה ולא קני ידו על התחתונה: יש שבח כו'. כלומר חזותא מילתא היא או לאו מילתא: ותרנהו. שראן במים כדרכן: וצבע בהן. צמר שלו מבעיא לן יש שבח סמנין על הצמר דחזותא מילתא היא ואמר ליה הב לי סמנאי דשקלתינהו כו' כדבעיא למימר קמן: אמרי ואי אין שבח כו' מי מצי אמר ליה לית לך גבאי ולא מידי. בתמיה נהי נמי דחזותא לאו מילתא היא לימא ליה הב לי סמנאי דאפסדתינהו: צפון. שוו''ן: וקא מהדר ליה. לצמר כשהוא צבוע מאי: יש שבח סמנים על גבי צמר. דחזותא מילתא היא וקמהדר ליה צמר וקמהדר ליה סמנים כלומר בהך השבה דצמר קמהדר: דזול ציבעא. צמר צבוע הוזל בעולם ואין מגיעין שבח לדמי סמנים ואמר ליה נגזל אני הייתי מוכר סמנים או הייתי צובע בגד ועכשיו הפסדתני דהא לא השביחו בצמר: א''נ דצבע בהו קופא. גזל קוף וסמנים וצבע את הקוף ומחזירו לו דלא אייקר ליה ואמרי לה קופה של נצרים: כגון דצמר דחד וסמנין דחד כו'. ולאו לענין גזלן קבעי לה דאין כאן גזל: בקליפי ערלה. קליפי אגוזים או שאר פירות אבל קליפת העץ לא דאין ערלה אלא בפירות: הנראה לעינים. מראה בעלמא אע''פ שאין בו ממש כגון נר וצבע: שביעית. אסור לעשות סחורה בפירותיה וקליפי פירות קאמר ולא קליפי עצים דעצים אין שביעית חלה עליהן כדלקמן דסתם עצים להסקה ניתנו:





תוספות





	הא מנחי קמך שקלינהו. ומ''מ אגרא בעי למיתב למישקל להו דכיון דאתי לידיה בעי למיעבד השבה כדאמר לעיל (דף צח.) גבי זורק מטבע לים: דזל ציבעא ומכל מקום איירי דגזל . סממנים שרויין דאי דקינהו ושרנהו קננהו בשינוי: דצבע בהו קופא. פירש בקונטרס שגזל קוף וסממנים שרויין וצבע את הקוף ותימה דאם כן אפסדיה בידים וכה''ג היזק ניכר הוא ומחייב ונראה לפרש דצבע בהו קופא כלומר בגריעות ובכיעור כעין קוף שהוא מכוער: או דלמא אין שבח של סממנין על גבי צמר. תימה הרי נהנה שצמרו מעולה בדמים יותר וישלם מה שנהנה כמו אכלה. מצידי רחבה דפ''ב (דף יט:) וירדה לגינה דהכונס (לעיל דף נה:) ובפרק אלו נערות (כתובות דף ל: ושם) אמר תחב לו חבירו משקין של אחרים בבית הבליעה דמשלם מה שנהנה ויש לחלק דהנאה דהכא אין באה ע''י מעשיו ולא ע''י מעשה בהמתו ובתחב לו חבירו אע''פ שאין זה ע''י מעשיו מכל מקום נהנה גופו אי נמי הנאה דהכא לא חשיבא הנאה שאין אלא נוי בעלמא יותר: מנין שלא יהנה ממנו. בפרק כל שעה (פסחים דף כב: ושם ד''ה מנין) פריך אמאי לא נפקא לן איסור הנאה מלא יאכל: ולא יצבע בו ולא ידליק בו הנר. אע''ג דאסר שאר הנאות אצטריך לרבויי צביעה והדלקה צביעה משום דחזותא בעלמא הוא והדלקה משום שכלה האיסור בשעת הדלקה ואם תאמר והא בפרק כל שעה (שם דף כז:) שרינן עצים להדלקה למאן דאמר אין שבח עצים בפת ולא משכחי עצים דאיסורא אלא כעין כסא ושרשיפא ויש לומר דשמן הוי בעין בשעה שהוא דולק אבל עצים נעשים גחלת והשלהבת אין באה אלא מן הגחלת ואם תאמר ומ''ש דהכא מצריכין קרא להדלקה וגבי תרומה טמאה מצריכין קרא להתיר כדדרשינן שלך תהא להסיקה תחת תבשילך וי''ל משום דס''ד דנילף תרומה ממעשר הקל דאמרה תורה לא בערתי ממנו בטמא כדאמר בבמה מדליקין (שבת דף כה.) ור''ת מפרש דאיצטריך קרא הכא לאסור צביעה והדלקה שלא כדרך הנאתו כגון צביעה דתאנים ורמונים ודברים דלאו אורחייהו והדלקה איצטריך לשמן שאין עומד להדלקה כלל וההוא דפרק כל שעה (פסחים דף כה:) דהוה שייף לברתיה בגוהרקי דערלה וקאמר מידי דרך הנאה קעבידנא התם לא הוה דרך הנאה כלל וקשה לפי' דהא בעי למפשט מהכא דחזותא מילתא היא ודחי דשאני הכא דגלי קרא משמע דלא . אתא קרא למיסר שלא כדרך הנאה אלא למיסר אע''ג דליכא אלא חזותא בעלמא וא''ת אם כן תיפשוט לאידך גיסא מדאיצטריך למיסר שמע מינה דחזותא לאו מילתא היא ויש לומר דאיכא למילף מהכא דחשיב כאילו הוא בעין ותימה לרבי יהושע דגמר בערלה פרי מפרי מבכורים בפרק העור והרוטב (חולין דף קכ: ושם) וסבר דאין סופגין את הארבעים על הערלה אלא על היוצא מן הזיתים ומן הענבים אבל היוצא משאר פירות מותר היאך יאסר לצבוע במשקיהן מן התורה וכל שכן במים שנישורו בהם הקליפין ויש לומר דלא איצטריך קרא אלא שלא יצבע בזיתים וענבים וביוצא מהם או בממשות של עפרורית הקליפין הנטחנין ומיהו לא יצבע דקתני בברייתא מיירי שפיר בכל עניני צביעה דערלה ומשקיהן בכל ענין ומדרבנן ומיהו קרא לא אתיא אלא כדפרישית אי נמי יש לומר דפרי דערלה דוקא גמר פרי מפרי דביכורים ולהכי אימעוט משקה דידהו אבל שומר לפרי דאיתרבו מאת פריו את הטפל לפריו לא אמעיט משקה דידהו וליכא למעוטי מפרי דביכורים דביכורים ליתנהו בשומר לפרי כלל ואע''ג דהוי השתא טפל חמור מן העיקר יש ליתן טעם שלא יקשה מזה על שמעתא דריש איזהו מקומן (זבחים דף מח:) אבל אין לומר דאף על גב דליכא מלקות ביוצא משאר פירות עשה דערלתם ערלתו איכא דהא אכל מאי דכתיב וערלתם קאי לא יאכל דכתיב בתר הכי ועוד אם היה במשקה דשאר פירות דערלה איסור עשה אם כן מנא ליה שלא יצבע בו הא איצטריך לאסור המשקין בשתיה ובהנאה כשהן בעין ואין להקשות כיון דאיתרבי שומר לפרי דלא חזי לאכילה אם כן על כרחך מיתסרא ערלה בהנאה ולמאי איצטריך קרא שלא יהנה דהא איכא שומרין טובא דחזו לאכילה:





המאירי

הנותן עצים לחרש לעשות מהם כסא נאה ועשאו כעור ולא עוד אלא שנתן לחרש לעשות מהם כסא ועשאן ספסל או ספסל ועשאן כסא אם השבח יתר על ההוצאה נותן לו את ההוצאה ואם ההוצאה יתרה על השבח נותן לו את השבח:



כל שנכלל בדין זה ר"ל שאם השבח יתר על ההוצאה יטול הוצאה ואם ההוצאה יתרה על השבח נוטל את השבח אם אמר בעל הכלי או הצמר איני רוצה בתקנה זו אלא יתן לי דמי צמר ועצים או שאמר האומן כן ר"ל טול דמי עציך וצמרך אין שומעין להם אלא דנין אותם בדין זה עד שיתרצו שניהם בדין זה:



ראובן שהיה לו צמר לבן יהיה לו מצד אחר סמנין שרויין ביורה מוכנין לצבוע שם ובא שמעון ונטל צמרו של ראובן שלא מדעתו והשליכו ביורה וכלו בה הסמנין והוזל הצבע בעולם עד שאם ירצה למכור הצמר הצבוע אינו מוצא בה בכדי שיעור הצמר והסמנין אלא בכדי הצמר הלבן או יתר מעט והרי זה תובע סמניו או מה שפחתו דמי סמניו עכשו ממה שהיו דמיהן כשהיו בעין והרי זה אומר הרי שבח סמנין על גבי צמר והרי צמרך וסמניך שם הם הרי זה ספק ומפני זה אינו משלם כלום אלא שאם הפחית בצמר משלם דמי מה שהפסיד בצמר ואם תפש הלה כהשלמת דמי סמניו אין מוציאין מידו ודבר זה יש מי שדנו אף בשהיה דעת בעל הבית לצבוע אותו צמר בעצמו שמ"מ הואיל והוזל שמא ימלך ויש חולקין בזו וכן הדין אם צבע שם דברים שאין הצבע מעלה ומוריד בהם והם של בעל הבית עשה כן על דרך גזלה ר"ל שגזל צמרו וסמניו וצבע ועכשו מחזיר הצמר הצבוע והוזל הצבע אף זה ספק:



היה הצמר של ראובן וסמנין של שמעון ונפל שם צמר של ראובן במקרה או על ידי איזה בעל חיים והוצבעה לשם והרי שמעון אומר הרי סמני בצמרך בא ושלם ואע"פ שהוזל הצבע עד שלא נתעלה הצמר בדמים בשבילו מ"מ חזותא מילתא היא והרי מושבח מצד המראה והרי הם כאלו הם אצלך בעין וזה אומר הואיל ולא נתעלה הצמר בדמים אין לך אצלי כלום הרי זה גם כן ספק:



גזל סימנין ודקן ושראן וצבע בהם משלם כשעת גזלה שכבר קנאן בשנוי וכן אם גזל סמנין מדוקקים ושרויין וצבע בהם אע"פ שאין כאן סמנין בעין אלא מים הצבועים מכחם שהרי מ"מ הרי הם כגוף הסמנים לצבוע:



כל שפסקנו בהם שהדבר בספק כך היא לדעת גדולי הפוסקים ומ"מ חכמי הדורות שלפנינו פסקו ששאלות אלו לא נאמרו אלא לדעת מי שאינו דן דינא דגרמי וכגון שלא הגביה הסמנין אלא שדחה הצמר לתוכן שאם הגביהן ודאי חייב להחזיר דמי הסמנין ועכשו שאנו דנין דינא דגרמי חייב בכלם חוץ מן האחרונה שלא נעשית על ידי אדם הא באחרות חייב אע"פ שלא הגביה הסמנין:



בגד שצבעו בקלפי ערלה ישרף הנאה הנראית לעינים אסרה תורה אע"פ שאין בה ממש ואם נתערב באחרים יתבאר במקום אחר שעולה באחד ומאתים ופרשו חכמי הצרפתים דוקא בקלפי פירות אבל בקלפי העץ לא שאין ערלה אלא בפרי והוא שאמרו בה לשון קליפין בשמועת תנור שהסיקוהו בקלפי ערלה:



מתוך שנאמר ערלים לא יאכל שמא אתה דן לומר אין לי אלא אכילה מנין שלא יהנה ממנו ולא יצבע בו ולא ידליק בו את הנר תלמוד לומר וערלתם וכו' לרבות את כלן:



פירות שביעית מותר לצבוע בהן כדרך שמותר לאכלן אלא שיש מין ממיני הצבעים שיש להם ביעור כמו שיתבאר וזמן ביעורם כזמן בעור שאר הפירות ומשהגיע זמן בעורם אסור לצבוע בהם ובגד שצבעו בקלפי אותם המינים ידלק הא אותו שאין להם ביעור מותר לצבוע בהם כל השנה ובלבד לעצמו אבל לא בשכר כמו שיתבאר במקומו:





תוספות רי"ד (מהדורה תליתאה)

איבעיא להו יש שבח סממנין ע"ג בצמר כו' פי' בפ' כל שעה אמרי' דפליגי רבי ורבנן בתנור שהסיקו בקליפי ערלה או בקשין של כלאי הכרם ואפה בו את הפת דר' סבר הפת אסורה משום דיש שבח עצים בפת וחכמים אומרי' הפת מותרת דאין ש"ע בפת ואוקי ר"פ פלוגתייהו באבוקה כנגדו שבעוד שהפת נאפית היו עדיין העצים בעין אבל אם בישלה ע"ג הגחלים תני התם דברי הכל הפת מותרת והני סממנין אמרי' לקמן שהנאתן וביעורן שוה שבשעת שמרתיחן והן מתבערין מן העולם אז קולט הצמר הצבע. וי"ל השתא דאליבא דר' אין לשאול דהשתא הפת שאין מראה העצים ניכר שם לבד שנאפית בעת ביעור העצים ולא אחר ביעורן אמרי' דיש ש"ע בפת ע"ש בצמר שמראה הסממנין ניכר שם דאמרי' יש שבח סממנין בצמר אלא כי תבעי לך אליבא דרבנן דאמרי אין שבח עצים בפת מי אמרי' דוקא בפת שאין מראה העצים ניכר בהן אבל בצמר שמראה הסממנים ניכר בהן מודו דיש שבח סממנין בצמר דחזותא מלתא הוא או דילמא חזותא לאו מלתא ואין שבח סממנין בצמר וכי מייתי ראיה מבגד שצבעו בקליפי ערלה ידלק אתיא אפי' כרבנן דאמרי אין ש"ע בפת הכא בקליפין מודי משום דחזותא מילתא הוא:


מנין שלא יהנה ממנו ולא יצבע בו ולא ידליק בו את השמן כו' קשיא לי טובא ומאי משמע מהכא דבגד הצבוע אסור בהנאה בודאי ולצבוע אסור דבשעה שצובע נהנה אבל מנין שהבגד הצבוע אסור בהנאה וידלק אע"ג דתניא לא יהנה ממנו דהיינו שלא ימכרם לגוי אם עבר ומכרם הדמים מותרין כדתנן בפ"ב דקידושין המקדש בערלה ובכלאי הכרם אינה מקודשת מכרן וקודש בדמיהן מקודשת אלמא אין ערלה וכלאי הכרם תופסין דמיהן וחליפיהן שאינן בכל האיסורין שיהא תופס דמיו אלא ע"ז והקדש ושביעית אבל כל איסורי הנאה דמיהן מותרין וה"נ דתני לא יצבע בהן זה הוא שלא יהנה מקליפי ערלה ויצבע בהן אבל אם עבר וצבע הבגד מותר בהנאה כמו שהדמים וחליפין מותרין ואע"פ שעבר כשמוכרם ונהנה מהם שקיבל מהם דמים אפ"ה הן מותרין  ה"נ נימא בצביעה אע"פ שעבר וצבע בהן יהא הבגד מותר בהנאה ומהיכן למד רבא מיכן דחזותא מילתא הוא ואסור ליהנות מן הבגד כמו שאסור ליהנות מן הקליפין וי"ל דתלתא קראי קא דריש וערלתם ערלתו ערלים דאי לא יצבע שלא יצבע הוא ואחרי כן הבגד מותר בהנא' היינו לא יהנה דכל הנאה דעלמא משמע ואמאי איצטריכי תלתא קראי לרבות הנאה והדלקת הנר וצביעה יכללם כולם בכלל הנאה שבכל טצדקי דעלמא דקא עביד הנאה היא א"ו הכי דריש לקראי חד קרא אתא לאסור ההנא' שלא יהנה מגוף הפירות שלא ימכרם או שלא יסוך מן השמן של ערלה או לעשות מהן רטיי' על מכתו זאת היא ההנאה שבגופו אבל אם הדליק הנר בשמן של ערלה הייתי אומר מותר להשתמש לאורו שאע"פ שאותו האור מכח השמן יבא אינו נהנה מגופו של שמן ודמי קצת לחליפין ולדמים שהן מותרים איצטריך קרא יתירא לאסור אותו האור הבא מכח השמן בהנאה וזהו שלא ידליק בו שלא יהנה מאורו ועדיין אני אומר דוקא אור הנר אסור בהנאה מפני שבשעה שדולק שמן של ערלה קיים ומכחו הוא דולק אבל צבע הבגד שאין הקליפין קיימין ואין כאן אלא מראיהן בלבד יהא הבגד מותר בהנאה כחליפין ודמים ת"ל קרא יתירא לאסור גם הצבע דחזותא מילתא הוא וכשנהנה ממראיהם כאלו נהנה מגוף הקליפין דמי וה"פ דלא יצבע בהן דלא יהנה מציבען וש"מ חזותא מילתא היא ואל תפרש לא יצבע כמי לא יהנה:





שיטה מקובצת

ותרנהו. כלומר שראן במים כדרכן לצבוע בהן צמר שלו ומיבעיא לן יש שבח סממנים על גבי הצמר דחזותא מילתא היא וחייב לשלם כל אותו עילוי שנתעלה צמרו מפני סממניו. תיפוק ליה דלא משלם אלא דמי הסממנים לבדם דהא קננהו בשינוי כשהדק אותם לעפר ושחקם. ה"ר יהונתן ז"ל. 
וגאון ז"ל פירש וז"ל אילימא דגזל סממנים ודקינהו ותרנהו וצבע בהו וקא מיבעיא להו הכי מי אמרינן יש שבח סממנים על גבי הצמר וחייב לשלם לו דמיו או דילמא אמרינן אין שבח סממנים על גבי הצמר וחזותא בעלמא הוא דאיכא ופטור. ואי אין שבח סממנים על גבי הצמר אמאי פטור הא קננהו בשינוי דדקינהו ותרנהו ולשלם כשעת הגזלה. ע"כ.
ולענין פסק כתב הרמ"ה ז"ל בפרטיו וזה לשונו גזל סממנין ותרנהו קננהו בשינוי ולא משלם אלא כשעת הגזלה. גזל סממנים שרוים וצבע בהו אי צמר דחד וסממנים דחד מחייב לשלומי דמי סממנים למרייהו דמגזל גזליה והשבה מעלייתא בעי כי תיבעי לך אי דצמר וסממנים דחד ואי דקא שבח עמרא לענין דמי מחמת סממנים כשיעור דמי סממנים לא תיבעי לך דודאי מצי אמר ליה הא עמרך והא סממנך כי תיבעי לך דזל צבעא אי נמי דצבע בהו קופא דלא קשבחא מחמת צבעא מאי יש שבח סממנים על גבי הצמר ולא משלם דאמר ליה הא עמרך והא סממנך. ואפילו מאן דדאין דינא דגרמי הני מילי היכא דלא מהדר ליה דידיה אבל הכא אי סבירא ליה דיש שבח סממנים על גבי הצמר השבה מעלייתא קא עביד ופטור או דילמא אין שבח סממנים על גבי הצמר ועמריה יהיב ליה סממנים לא יהיב ליה ומחייב לשלם ליה דמי סממנים ולא איפשטא הילכך חומרא לתובע וקולא לנתבע. מיהו שמעינן מינה שינוי מעשה דקיימא לן דקני בגזלן אף על גב דאי בעי גזלן למיתב ליה לנגזל דמים כשעת הגזלה הדין עמו ולא מצי נגזל למימר ליה גזלה דידי קא בעינא כדקיימא השתא אפילו הכי איבעי גזלן לאהדוריה ניהליה כדקיימא השתא היכא דשויא השתא כדמי שעת הגזלה הדין עמו ולא מצי למימר ליה דלא שקילנא מינך אלא דמים דהא הכא דכיון דגזל מיניה סממנים שחייב וצבע בהו אין לך שינוי גדול מזה ואפילו הכי כי אייקר צמר בדמי מחמת סממנים כשיעור דמי סממנים פשיטא לן דמצי אמר ליה הא עמרך והא סממנך. ע"כ.
וזה לשון הרב המאירי ז"ל ראובן שהיה לו צמר לבן והיה לו מצד אחר סממנים שרוים ביורה מוכנים לצבוע שם ובא שמעון ונטל צמרו של ראובן שלא מדעתו והשליכו ביורה וכלו בה הסממנים והוזל הצבע בעולם עד שאם ירצה למכור הצמר הצבוע אינו מוצא בו כפי שיעור הצמר והסממנים אלא בכדי הצמר הלבן לבר או יתר מעט והרי זה תובע סממניו או מה שפחתו דמי סממניו עכשיו ממה שהיו דמיהם כשהיו בעין והרי זה אומר הרי שבח סממנים על גבי צמר והרי סממנך וצמרך שם הרי זה ספק ומפני זה אינו משלם כלום אלא שאם הפחית הצמר משלם דמי מה שהפסיד בצמר ואם תפס הלה כהשלמת דמי סממניו אין מוציאין מידו. ודבר זה יש מי שדנו אף בשהיה דעת בעל הבית לצבוע אותו צמר בעצמו שמכל מקום הואיל והוזל שמא ימלך ויש חולקין בזו. וכן הדין אם צבע שם דברים שאין הצבע מעלה ומוריד בהם והם של בעל הבית. עשה כן על דרך גזלה רצה לומר שגזל צמרו וסממניו וצבע ועכשיו מחזיר הצמר הצבוע והוזל הצבע אף זה ספק. ע"כ.
וכתב הר"מ מסרקסטה ז"ל וז"ל גזל צמר וסממנים שרוים דחד וצבעיה לצמר בהנהו סממנים ואייקר צבעא מהדר ליה צמר במה שהוא צבוע אם שבח יקר הסממנים דשבחא דממילא הוא. מיהו אגר צבעא שקיל כדין כל עושה מלאכת חברו שלא מדעתו כיון שהיה דעת בעלים מתחלה לציבעא. ע"כ.
רבינא אמר היכא דצמר דחד וסממנים דחד נמי תיבעי לך ולא לענין דינא דגזלן ונגזל אלא כגון דהוי סממנים שרוים דחד וצמר לבן דאיניש אחרינא ואתא קוף מהפקר וצבעיה להאי צמר בתוך סממנים ולענין דינא דבעל הצמר בהדי בעל הסממנים קא מיבעיא לן ואי דלא שבח מחמת צבעא לא קא מיבעיא לן דודאי ליכא גבי בעל צמר ולא מידי כי תיבעי לך היכא דקא שבח עמרא מחמת צבעא מאי מי אמרינן יש שבח סממנים על גבי צמר ומצי אמר ליה בעל סממנים לבעל הצמר הב לי סמנאי דגבך נינהו ואת קא מתהנית בגווייהו או דילמא אין שבח סממנים על גבי הצמר וכמאן דליתנהו לסממנים ברשותא דבעל הצמר דמי ולא משלם ולא איפשיטא הילכך חומרא לתובע וקולא לנתבע. הרמ"ה ז"ל בפרטיו.
וזה לשון הרב המאירי ז"ל היה הצמר של ראובן וסממנין של שמעון ונפל שם צמר של ראובן במקרה או על ידי איזה בעל חי והוצבעה לשם והרי שמעון אומר הרי סממני בצמרך בא ושלם ואף על פי שהוזל הצבע עד שלא נתעלה הצמר בדמים בשבילו מכל מקום חזותא מילתא היא והרי מושבח ועומד מצד המראה והרי הן כאלו הם אצלך בעין וזה אמר הואיל ולא נתעלה הצמר בדמים אין לך אצלי כלום הרי זה גם כן ספק. גזל סממניס ודקן ושראן וצבע בהן משלם כשעת הגזלה שכבר קנאן בשינוי וכן גזל סממנים מדוקקים ושרויין וצבע בהן אף על פי שאין סממנים בעין אלא מים הצבועים מכוחן שהרי מכל מקום הרי הן כגוף הסממנים לצבוע. כל שפסקנו בהם שהדבר ספק כך הוא לדעת גדולי הפוסקים ומכל מקום חכמי הדורות שלפנינו פסקו ששאלות אלו לא נאמרו אלא לדעת מי שאינו דן דינא דגרמי וכגון שלא הגביה הסממנים אלא שדחה הצמר לתוכן שאם הגביהן ודאי חייב להחזיר דמי הסממנים ועכשיו שאנו דנין דינא דגרמי חייב בכלן חוץ מן האחרונה שלא נעשית על ידי אדם הא באחריות חייב אף על פי שלא הגביה הסממנים. ע"כ.
וזה לשון הרמ"ה ז"ל מסרקסטה גזל צמר לבן דחד וסממנים שרוים דחד ואתא קוף וצבע לההוא צמר וחזר הגזלן בתשובה והחזיר צמר לבעליו לא מצי בעל סממנים למיגבי סממנים דיליה לא מגזלן ולא מבעל הצמר אי לא מייתי ראיה דיש שבח סממנים על ההוא צמרא דהא משלם ליה דמי סממנים מריה דצמרא ואי מייתי ראיה דאין שבח סממנים על גבי הצמר שקיל דמי סממנים מגזלן ואי ליכא שבחא דהכי הוה שוה אי לא צבעיה לא יהיב ליה מידי מאריה צמרא דהא לא מתהני מידי. מיהו אי אשבח צמרא משום צבעא נראה דמצי האיך לאפוקי מיניה דמי שבחא כדין הצובע צמרו של חברו שלא מדעתו דשמין לו וידו על התחתונה. וכן נמי דיינינן האי דינא היכא דלאו גזלן ונגזל נינהו אלא דהוה צמר דחד וסממנים דחד בחד דוכתא ואתא קוף וצבעיה ושקל מאריה צמריה לאו מצי מאריה סממנים מפיק מיניה מידי ואי תפס זכה. ובעיא היא ולא איפשיטא ולקולא לנתבע ואי תפס בדמי סממנים מדמי צמרא לא מפקינן מיניה וכן נמי בהא קמייתא אי תפס מגזלן וצריך עיון כיון דעבד תשובה ולא מתהני מידי אי קנסינן ליה כיון דלא עבד מעשה בידים. ע"כ.


תא שמע בגד שצבעו בקליפי שביעית וכו'. פירות שביעית מותר לצבוע בהן כדרך שמותר לאכלן אלא שיש מין ממיני הצבעים שיש להן ביעור כמו שיתבאר וזמן ביעורם בזמן ביעור שאר הפירות ומשהגיע זמן ביעורם אסור לצבוע בהן בגד ובגד שצבעו בקליפי אותם המינים ידלק הא אותם שאין להם ביעור מותר לצבוע בהן כל השנה ובלבד לעצמו אבל לא בשכר כמו שיתבאר במקומו. הרב המאירי ז"ל.





מהרש"א - חידושי הלכות

תוס' בד"ה דזל ציבעא כו' ומ"מ איירי דגזל סממנים שרוין כו' עכ"ל נראה משום דלכאורה למאי דאוקמא לה בגזל צמר וסמנין דחד כו' שפיר איכא לאוקמי בפשיטות אף בגזל סמנין ודקנהו ושרנהו הוצרכו למימר למאי דאסיק לה דאיירי בזל ציבעא משום קושיא דאייקר ליה בדמים ע"כ איירי נמי דוקא כדאוקמא מעיקרא דגזל סמנין שרוין דאי דקנהו ושרנהו א"כ קננהו בשינוי וא"נ דיש שבח סמנין ע"ג צמר ע"כ בהגוזל צריך לשלם כדמעיקרא שהיה בשעת הגזילה בדליתנהו בעין כדאמרי' בשוין ד' ולבסוף שוי זוזא דמשלם ד' כמ"ש התוס' לעיל ודו"ק:


בד"ה ולא יצבע בו כו' שלא יצבע בזיתים ובענבים וביוצא מהם או בממשות של עפרורית כו' עכ"ל כצ"ל ור"ל ביוצא מהם דוקא מזיתים וענבים דהיינו משקה או בממשות עפרוריות גם דשאר פירות וק"ל:





חכמת שלמה

רש"י בד"ה נותן לו כו' אבל נתן עצים כו' דלא שינה ולא קני ידו על התחתונה כצ"ל:


בד"ה אי נמי כו' ואמרי לה קופה של נצרים כצ"ל ונ"ב זה אינו מפרש"י אלא מפי' הערוך:


תוס' בד"ה דזל צבעא כו' דאי דקינהו ושרנהו כו' כצ"ל:





רש"ש

תד"ה ולא יצבע ותימה לר"י כו' היאך יאסר לצבוע במשקיהן כו'. עמש"כ ברפ"ג דערלה יישוב לתמיהתו בס"ד:





גליון הש"ס - רבי עקיבא איגר

רש"י ד"ה דזול וכו' אני הייתי מוכר סמנים. לפ"ז דזול ציבעא היינו דצמר צבוע הוזל אבל הסמנים עצמן לא הוזלו ותמוה לי דלמאי צריכי לזה ואמאי ל"א בפשיטות דהוזלו סמנים ואף דגם אלו מכרן לא היה מוכרן ביוקר מ"מ כיון דאין שבח סמני' ולא מקרי השבה הוי כנאבד הגזילה דמשלם כשעת הגזילה וצ"ע. ובאמת ק"ל גם על הגמרא דלמאי צריך לאוקמא דגזל צבע וסמנים דחד לוקי כדמעיקרא דגזל סמנים שרויים וצבע צמר שלו והוזל הרבה עד שהצמר עם הצבע שעליו אין עולים לדמי הצבע כשהיה בעידן הגזילה ואי יש סמנים מהדר ליה הסמנים ואומר הרי שלך לפניך ואי דבמאי נשקליה יאמר באמת החזק לך גם בצמרי ואי אין שבח סמנים לא הוי השבה על הסמנים וצריך לשלם כדמעיקרא וצע"ג:


תוס' ד"ה או וכו' אלא נוי בעלמא יותר. עיין ש"ך סי' שצא סק"ב:





פני יהושע

גמרא ותיפוק ליה משום דקנינהו בשינוי. לכאורה זו הקושיא אינו מובן למאי דס"ד עכשיו דעיקר האיבעיא אם צריך לשלם דמי הסממנים ומ"ש בס' ת"ח דכיון דקניא בשינוי חייב לשלם ואפילו זרקו לים ואם כן אפילו אי אין שבח סימנים ע"ג צמר חייב לשלם לא נהירא לי דא"נ לא קני בשינוי נמי חייב אפילו זרקו לים דהא כל גזלן קונה בהגבהה ובמשיכה להתחייב באונסין והא דאמרינן שינוי קונה או לא היינו לענין אם צריך לשלם דמי הגזילה או אם יחזירה בעין אבל בלא השבה כלל א"א ובאמת היינו הא דמקשינן בסמוך נימא ליה הב לי סמנאי דאפסדתינהו ולפ"ז צ"ל דהאי ותיפוק ליה קאי לפי המסקנא דהאיבעיא הוא אי מצי א"ל הרי שלך לפניך בסמנים שע"ג הצמר וא"כ מקשה שפיר דכיון דקני בשינוי א"כ אפי' אם יש שבח סמנים ע"ג הצמר נמי לא מצי מהדר ליה הסמנים שע"ג הצמר אלא דמי מעליא בעי שלומי ולפ"ז מ"ש התוס' בד"ה דזל ציבעא ומ"מ איירי דגזל סמנים שרויים וכו' עכ"ל ולפמ"ש עיקר שינויא דמשני לעיל לא צריכא דגזל סמנים שרויין היינו דוקא להאי אוקימתא דמסקנא וא"כ לשון מ"מ שכתבו התוספ' אינו מדוקדק ויש ליישב משום דאיכא למימר דמצי קאי נמי למאי דבעי למימר מעיקרא האיבעיא לאידך גיסא אי מצי א"ל הא מנחי קמך ודו"ק:


שם לא צריכא דגזל סמנים שרויין. וקשיא לי דמ"מ הא קניא בשינוי משעת הצביעה ואף על גב דאיכא לאוקמי בצבע שיכול להעבירו ע"י צפון דה"ל שינוי החוזר היינו לענין הצמר אבל לענין הצבע גופא ודאי הוי שינוי גמור שינוי הגוף ושינוי השם והצביעה גופא אינה חוזרת לברייתה כלל וכדאמרינן להדיא צפון עבורי מעבר השבה לא עביד ובשלמא למאי דאוקמינן דצבע בהו קופא איכא למימר בדוחק דהתם לא נתכוין לקנותו מסתמא באותו שינוי כיון דאין השינוי אלא בשעת הצביעה ובהאי שעתא מקלקל הוא ואין כוונתו אלא להזיק אבל לאוקימתא דזל ציבעא יש לתמוה דאף אם יש שבח סמנים ע"ג הצמר מהיכא תיתי נאמר דסגי ליה באותו השבה כיון דקני' בשינוי בשעת הצביעה ודמי מעליא בעי שלומי וצ"ל דבכה"ג לא מיקרי שינוי ולא ידעתי למצוא טעם לזה וצ"ע:


תוספות בד"ה מנין שלא יהנה ממנו כו' בפ' כל שעה פריך עכ"ל. נ"ל כוונתם בזה כאן משום דמהאי קושיא דתיפוק ליה מלא יאכל היה אפשר לומר דהא דדרשינן מוערלתם ערלתו וכו' לאו מתלתא ריבויי ילפינן דאפשר דלא מייתר אלא חדא וכולהו מחדא נפקי ועיקר כוונת התנא דאין לך צד היתר הנאה בערלה אפילו שלא כדרך הנאתן ותו לק"מ מקרא דלא יאכל אלא לפ"ז קשיא סוגיא דשמעתין דאכתי תפשוט דחזותא מלתא היא דאלת"ה מנלן לאסור צביעה כיון דלא מייתר אלא חדא קרא נוקי לה בדדמי בהנאה שיש בה ממש אבל חזותא דלאו מלתא היא בשום דוכתא לא נילף מיניה לכך פי' התוס' דבפ' כל שעה פריך לה ומשני התם שפיר וא"כ מוכח אדרבה מהתם דג' ריבויי נינהו וכל א' להיתר בפני עצמו חד להנאה גרידא וחד לצביעה וחד להדלקה וא"כ לק"מ בשמעתין וק"ל:


בד"ה ולא יצבע וכו' וא"ת א"כ תפשוט לאידך גיסא מדאיצטריך למיסר עכ"ל. פי' למ"ש בסמוך לדחות פי' ר"ת מקשו דלפר"ת לק"מ דנהי דחזות' מלתא היא איצטריך קרא לשלא כדרך הנאתו אבל יש לדקדק דמאי מקשו התוס' דנפשוט איפכא מדאיצטריך קרא למיסר דהא שפיר איצטריך קרא דבלא"ה הייתי מרבה צביעה להיתר מקרא דלכם דמשמע דיש צד היתר וא"ל דלא נכתוב לא ה' ולא וא"ו דהא איצטריך לכם לנטוע לרבים דכה"ג משני הש"ס פרק כל שעה אאיסור הנאה גופא אלא דבלא"ה משני התוס' שפיר ועוד י"ל דאי ס"ד דחזותא מלתא היא הוי לגמרי בכלל שאר הנאות דמרבינן לאיסורא ולא הוי שייך לרבויי להיתירא מקרא דלכם ודו"ק:





רשימת שיעורים - הגרי"ד סולובייצ'יק

גליון הש"ס. ז"ל ובאמת ק"ל גם על הגמרא דלמאי צריך לאוקמא דגזל צבע וסמנים דחד, לוקי כדמעיקרא דגזל סמנים שרויים וצבע צמר שלו והוזל הרבה עד שהצמר עם הצבע שעליו אין עולים לדמי הצבע כשהיה בעידן הגזילה, ואי יש סמנים מהדר ליה הסמנים ואומר הרי שלך לפניך, ואי דבמאי נשקליה יאמר באמת החזק לך גם בצמרי, ואי אין שבח סמנים לא הוי השבה על הסמנים וצריך לשלם כדמעיקרא וצע"ג עכ"ל. ונראה לתרץ שאם הצמר של הגזלן שנותנו לנגזל עם הצבע צבוע עליו לא קיים מצות השבה, ואע"פ דאמרינן יש שבח סמנים על הצמר, דדוקא במקום שאף הצמר גזול יש קיום השבה בהשבת הצבע ביחד עם הצמר. ואילו כשהצמר אינו של הנגזל אלא של הגזלן יש לנגזל טענה שלא רוצה לקבל צמר שאינו שלו מהגזלן, וממילא לא קיים הגזלן מצות השבת הצבע הגזול124.
תוס' ד"ה או דלמא. ז"ל דהנאה דהכא אין באה ע"י מעשיו ולא ע"י מעשה בהמתו ובתחב לו חבירו אע"פ שאין זה ע"י מעשיו מ"מ נהנה גופו עכ"ל. לתוס' הנהנה מחוייב לשלם מה שנהנית דוקא כשיש מעשה לקיחת הנאה או ע"י בהמתו או ע"י שגופו נהנה דהו"ל כאילו עשה מעשה125. ונראה שלתוס' החיוב הוא מדיני מזיק וחיוב נזק חל רק כשיש מעשה מצד המזיק, ועיין בשיעורים לעיל (דף כ).
בא"ד. א"נ הנאה דהכא לא חשיבא הנאה שאין אלא נוי בעלמא יותר עכ"ל. ר"ל שחיוב מה שנהנית חל דוקא במקום שניתן לדון את ההנאה כתשמיש בחפצא, ואילו להנות מנוי אינו תשמיש בחפצא אלא הנאה בעלמא126.
הלכות הרמב"ם בשבח סמנין על הצמר. כתב הרמב"ם בפ"ג מהל' גזילה (הל"י) ז"ל מי שהיה לו צמר וסמנין שרויין ובא אחר וצבע הצמר בסמנין שלא מדעת חבירו משלם לו דמי מה שהפסיד בצמר ואינו מחשב לו שבח סמנין שעל גבי הצמר, ואם תפש הניזק דמי מה שחסרו מן הסמנין אין מוציאין מידו עכ"ל.
הרמב"ם פסק שחיוב הצובע ספק הוא ולפיכך פטור ואם תפש הניזק אין מוציאים מידו. ולכאורה מקור הספק הוא ספק הגמרא האם יש שבח סמנים ע"ג צמר או לא דהוי' אבעיא דלא איפשטא, ושיטת הרמב"ם דמחמת ספק זה הריהו פטור ואם תפס התובע אין מוציאין מידו. ויש לעיין, שהרי הגמרא מיירי בגזילת הסמנים ואח"כ צבע בהן הצמר, ואם יש שבח סמנים ע"ג צמר ראויים הסמנים שע"ג הצמר להשבת גזילה שהרי הם בעין ואם לאו אינם ראויים להשבה. ואילו הרמב"ם לא כתב שהצובע גזל את הסמנים, ומשמע דמיירי שהצובע צבע את הצמר בשביל הבעלים שלא מדעתם ולא בכוונת גזילה, וא"כ אינו חייב מדין גזלן, והספק הוא אם חייב מדיני מזיק. ועלינו לבאר מדוע תלוי חיוב מזיק בספק אם יש שבח סמנים ע"ג צמר או לא. ועוד עלינו לבאר את כוונת לשון הרמב"ם וז"ל משלם לו דמי מה שהפסיד בצמר ואינו מחשב לו שבח סמנין שע"ג הצמר עכ"ל דלכאורה מחוסר ביאור דהו"ל למימר שאינו מחשב את דמי מה שחסרו מן הסמנין, ועיין בראב"ד ובה"ה ששינו את גירסת הרמב"ם, וצ"ע.
א) ויתכן שהרמב"ם מיירי בצמר שהיה כבר צבוע ולבעלים היו סמנין שרויין אחרים ובא א' וצבע את הצמר בצבע הסמנין השרויין שלא מדעת הבעלים, ובכך קלקל את הצבע הראשון ואף קלקל את גוף הצמר. ומש"כ "ומשלם לו דמי מה שהפסיד בצמר" ר"ל דמשלם לו בעבור הקלקול שבגוף הצמר עצמו ככל מזיק דעלמא. ומש"כ "ואינו מחשב לו שבח סמנין שע"ג הצמר" ר"ל שאינו משלם בעד הקלקול לצבע הראשון שהיה על הצמר, אלא סובר שפטורו מוטל בספק, ואם תפס הניזק אין מוציאין מידו.
ובביאור ספק הרמב"ם נ"ל עפי"מ שהעלינו כמה פעמים בשיעורים127 בשם הגר"ח זצ"ל שאין חיוב מזיק חל משום שהפסיד ממון מבעליו אלא משום שעשה מעשה היזק של השחתת חפצא. וא"כ דין הנזק שעשה הצובע בשינוי צבע הצמר הראשון תלוי, שאם אמרינן יש שבח סמנים ע"ג צמר וחזותא מילתא היא, הצבע הראשון מהווה חפצא בפני עצמו, ומשו"ה בשינוי הצבע השחית את החפצא דשבח סמנין שהיה על גבי הצמר בראשונה והוי מזיק וחייב. משא"כ אם אין שבח סמנין ע"ג הצמר אזי אין הצבע הראשון נחשב לחפצא בפני עצמו, ולפיכך אין איבוד הצבע הראשון מעשה מזיק של השחתת חפצא, ואע"פ שהבעלים הפסידו ממון פטור מלשלם.
אלא דעדיין צ"ע דאפילו אם ננקוט דאין שבח סמנים ע"ג צמר ואין לחייבו עבור איבוד החזותא, מ"מ עכ"פ שינה את צורת הצמר, וא"כ נחייבו עבור השחתת עצם צורת הצמר דהיזק ניכר הוא בצמר128.
ויתכן דהרמב"ם מיירי במקום שדעת הבעלים עצמם היתה לשנות את הצבע הראשון ולצבוע את הצמר עם הסמנים השרויין. וזה מדוייק במה שכתב הרמב"ם "וצבע הצמר שלא מדעת הבעלים", דלכאורה פשיטא הוא ולמה כתבו הרמב"ם129, אלא דר"ל שאף הבעלים רצו לשנות את הצבע הראשון, ואף הצובע עשה מה שהבעלים רצו לעשות אלא שצבע שלא מדעתם, ולכן אין זה מעשה השחתה ומזיק בצמר, שהרי שינוי הצבע היה אף כוונת הבעלים דמעיקרא130. אלא דאם אמרינן יש שבח סמנים ע"ג הצמר וחזותא מילתא היא יש מעשה השחתה ונזק בשבח הסמנין עצמו וחייב131. מאידך אם אמרינן אין שבח סמנין ע"ג צמר, ואין הצבע חפצא בפני עצמו, הצובע אינו חייב על שינוי הצבע כי לא שינה והשחית חפצא. ומשום כך פסק הרמב"ם שחיוב הצובע מוטל בספק. ולפי"ז מדוייק למה נקט הרמב"ם שהסמנין היו שרויין, דלכאורה קשה דמאחר שאינו גזלן הקונה בשינוי132 מהי הנ"מ אם הסמנין שרויין או לא, אלא דהרמב"ם ר"ל שהיה הצמר עומד לצביעה עם הסמנין האלה. ולפי"ז נראה שבשרף את הצמר הצבוע לכ"ע חייב לשלם כל דמיו, ואף השווי דהחזותא, דמכיון שעשה מעשה השחתה ממש בצמר פשיטא דחייב לשלם הנזק של הצמר הצבוע.
מהלך זה מיישב יפה את לשון הרמב"ם ובפרט מש"כ "ואינו מחשב לו שבח סמנין שע"ג הצמר" דר"ל שאינו משלם בשביל הצבע הראשון שהיה על הצמר. אלא דצ"ע ששינה מציור הגמרא שדנה בחיוב לשלם עבור איבוד הסמנין השרויין דהיינו הצבע השני ולא דנה כלל אודות חיוב הנזק באיבוד הצבע הראשון.
ב) ולכן נראה שיש לבאר את הרמב"ם אחרת די"ל דמיירי שע"י צביעת הצמר הפסידו הבעלים ממון בין בשיווי הצמר שנשתנה לגריעותא ובין בשיווי של הסמנין השרויין שבהם צבע לצמר. ולכן בנוגע לנזק הצמר, חייב לשלם שהרי כמזיק דעלמא הוא דשינה את עצם צורת הצמר והוי מעשה נזק גמור וחייב. מאידך דין הנזק לסמנין הוי ספק כי אם אין שבח סמנין ע"ג הצמר אז השחית את גוף הסמנין וחייב לשלם. ומאידך אם יש שבח סמנין ע"ג הצמר לא השחית את גוף הסמנין שהרי הם נמצאים ע"ג הצמר אלא שהפחית את שוויותם והבעלים הפסידו ממון, ומשו"ה פטור מלשלם כי לא היה נזק בגוף ובחפצא של הסמנין. ועקב כך פסק הרמב"ם שמשלם בעד הנזק לצמר ובנוגע לנזק הסמנין פסק דהוי ספק.
ויש לדקדק שאף אם אמרינן יש שבח סמנים ע"ג צמר, והחזותא הוי כדבר בעין, מ"מ חסרה לסמנים את הצורה שהיתה להם לפני כן, דמעיקרא היו סמנים בפני עצמם והשתא מחוברים ומובלעים הם בצמר וא"כ צ"ע למה אין כאן שינוי בחפצא וחיוב נזק. אלא נראה דהא דהצביעה אינו חשובה מעשה מזיק הוא משום שזוהי תכלית הסמנים שעומדים לצבוע את הצמר. ועי' בשמ"ק בשם המאירי וז"ל והיה לו מצד אחר סמנין שרוים ביורה מוכנים לצבוע שם עכ"ל, ונראה שזוהי ג"כ כוונת הרמב"ם133 בנקטו דוקא סמנין שרויים. ולכן כתב שצבע שלא מדעת הבעלים להורות שהיו הסמנין עומדים לצבוע את הצמר אלא שבא הצובע וצבע בם שלא מדעת הבעלים.
ומאחר שדעת הבעלים דמעיקרא היתה לצבוע בהם והסמנים עומדים לכך, אין הצביעה מעשה השחתה והיזק. אלא שדין זה תלוי בספק, שאם יש שבח סמנים ע"ג הצמר נמצא שעצם החפצא של הסמנים קיים ושפיר אמרינן שאין הצביעה מעשה השחתה ומזיק ופטור. מאידך אם אין שבח סמנים ע"ג הצמר, נמצא שעצם החפצא של הסמנים הושחת, והצביעה הוי' מעשה השחתה ומזיק בחפצא של הסמנים וחייב לשלם אע"פ שהסמנים היו עומדים לכך. ולפיכך כתב הרמב"ם "ואינו מחשב שבח סמנין שע"ג הצמר" ולא נקט בפשטות שאינו מחשב את ההפסד בשוויות הסמנים, שהרי בא לפרש את טעם הפטור והוא מפני שהצביעה הוי תכלית הסמנים שהיו עומדים לצבוע את הצמר ולכן אין לחשבו כהיזק דליכא מעשה מזיק והשחתה בחפצא של הסמנים.
ונראה שמקור לפסק הרמב"ם בנוגע לחיוב מזיק נמצא בסוגיין, ואע"פ דמשתעי בגזילה. דהנה איתא בגמרא שאם גזל צמר וסמנין דחד וצבעיה לההוא צמר בהנך סמנין, וקא מהדר ליה נהליה לצמר, אם יש שבח סמנין ע"ג הצמר קיים מצות השבת הצמר והצבע הגזולים ואע"פ דזל ציבעה. ולכאורה צ"ע, דנהי דפטור מדיני גזילה למה לא יתחייב מדיני מזיק, שהרי הצביעה הוזילה את שוויות הצבע, אלא מכאן שאם החפצא דצבע קיים ע"ג הצמר פטור מלשלם נזקו ואע"פ שהבעלים הפסידו ממון דמכיון שלא השחית את גוף החפצא אין כאן מעשה מזיק וכנ"ל134.
גמ'. רבינא אמר. בשיטה מקובצת מביא מחלוקת בין הרמ"ה לבין המאירי. הרמ"ה כתב ז"ל ואי דלא שבח מחמת צבעא לא קא מיבעיא לן דודאי ליכא גבי בעל צמר ולא מידי, כי תיבעי לך היכא דקא שבח עמרא מחמת צבעא, מאי מי אמרי' יש שבח סממנים על גבי צמר ומצי אמר ליה בעל סממנים לבעל הצמר הב לי סמנאי דגבך נינהו ואת קא מתהנית בגווייהו או"ד אין שבח סממנים על גבי צמר וכמאן דליתנהו לסממנים ברשותא דבעל הצמר דמי ולא משלם עכ"ל. הרמ"ה סובר שכל הדיון בסוגיא הוא רק כשהצמר השביח בשוויו דאי לא השביח לכ"ע פטור. המאירי פליג עליו וכתב ז"ל ואע"פ שהוזל הצבע עד שלא נתעלה הצמר בדמים בשבילו מ"מ חזותא מילתא היא והרי מושבח ועומד מצד המראה והרי הם כאילו הם אצלך בעין כו' עכ"ל. המאירי סובר שאם יש שבח סמנין על גבי הצמר חייב ואע"פ שהצמר לא השביח בדמים.
בביאור מחלוקתם נראה שהמאירי סובר דלמ"ד יש שבח סמנים כו' יש לבעל הסמנין תביעה על גוף הסמנים כיון שהם בעין וב"ד נזקקים לדבר שבעין ואע"פ שאינו שוה ממון. מאידך הרמ"ה סובר שב"ד נזקקין רק לתביעת ממון ולא לתביעת בעין. ונ"מ לראובן התובע כלי משמעון ושמעון מודה שחייב לו את דמי הכלי אלא מכחיש את תביעת הכלי עצמו דלמאירי ב"ד נזקקים לתביעת הכלי שבעין, ואילו לרמ"ה לא נזקקים.
גמ'. הנאה הנראה לעיניים אסרה תורה דתניא ערלים לא יאכל אין לי אלא איסור אכילה מנין שלא יהנה ממנו ולא יצבע בו ולא ידליק בו את הנר ת"ל וערלתם ערלתו את פריו ערלים לא יאכל לרבות את כולם. לכאורה יש לפרש את דברי הגמרא שהתורה חידשה שבערלה חזותא מילתא היא וצבע נחשב כמו בעין, ומשו"ה אסור ליהנות מבגד הצבוע בערלה כי הגדרת דבר שבעין בערלה שונה מהגדרת דבר שבעין בכהת"כ. אך לכאורה פירוש זה מחוסר ביאור.
והנה אם מכר פירות ערלה וקידש אשה בדמיהן מקודשת, ואע"פ שהמקדש עבר על איסור דרבנן ליהנות מחליפי ערלה. ופירש"י (ע"ז דף נד: ד"ה למעוטי ערלה), וז"ל דלא מיתפסי באיסורא וממונא הוא אע"ג דאיהו אסור לאתהנויי מינייהו מיהו ההיא הנאה מטיא ליה ע"י ערלה אבל איהי לא מערלה קא מטיא לה ודוקא קידושי אשה אבל איתהנויי מינייהו מדרבנן אסור עכ"ל. וביאור דבריו שאע"פ שחליפי ערלה אסורין מדרבנן עכ"ז האשה מקודשת, כי לא גזרו רבנן שהחליפין עצמן אסורין באיסור חפצא אלא גזרו איסור על הגברא לא ליהנות מהחליפין והנאת הגברא מהחליפין אסורה כי הנאתו באה לו בגרמא מהערלה. וכיון שהחפצא של החליפין אינו חפצא של איסה"נ, בדיעבד האשה מקודשת שהרי קיבלה כסף קידושין שיש בו דין ממון ואע"פ שהמקדש עבר באיסור גברא135.
וע"ע בדברי רש"י לפנינו (ד"ה הנראה לעיניים) שכתב וז"ל מראה בעלמא אע"פ שאין בו ממש כגון נר וצבע עכ"ל. ומשמע דכוונת רש"י דגזיה"כ בערלה מחדשת שאע"פ שאין הצבע דבר שבעין ואינו חפצא של איסה"נ מ"מ אסור ליהנות ממנו כי ע"י ההנאה מהצבע נהנה בעקיפין מהערלה שגרמה את הנאת הצבע ודומה האיסור דאורייתא דצבע ערלה לאיסור חליפי ערלה מדרבנן.
אך פירוש זה קשה שהרי בגמרא איתא שבגד שצבעו בקליפי ערלה ידלק, דהיינו שחייבים לבערו בשריפה ממצות ביעור אסה"נ. ובשלמא אם גופו של הבגד הוי חפצא של איסה"נ שפיר חייבים לבערו מן העולם מדין הנשרפין, אך לפי מה שביארנו שאינו חפצא של איסה"נ קשה למה ידלק, הרי יכול לקוברו כדי שלא יהנה ממנו ולא יכשל בו, וצ"ע.
תוס' ד"ה ולא. ז"ל אצטריך לרבויי צביעה והדלקה כו' והדלקה משום שכלה האיסור בשעת הדלקה וא"ת והא בפרק כל שעה שרינן עצים להדלקה כו' וי"ל דשמן הוי בעין בשעה שהוא דולק אבל עצים נעשים גחלת והשלהבת אין באה אלא מן הגחלת עכ"ל. לכאורה תירוץ התוס' תמוה כי אם נהנה מגופו של השמן בשעת ההדלקה ל"ל קרא לאוסרו.
ויעויין במס' תמורה (דף לד.) דנקברים אפרן אסור ונשרפין אפרן מותר, וכתבו שם התוס' (דף לג: ד"ה הנשרפין אפרן מותר ונקברים אפרן אסור) וז"ל צ"ע טעמא מאי ואומר מורי הרמ"ר דנשרפין כיון שצוה הכתוב לשורפן אחר שעשה כאילו נעשית מצותו ואין לך דבר שנעשית מצותו ומועלין בו ה"נ כיון שנעשית מצותו הלך אסוריה כו' עכ"ל. והנה תוס' ביארו שבנשרפין יש מצות שריפה מדאורייתא ועקב כך האפר הותר בהנאה, ואילו בנקברים אין קיום מצוה מדאורייתא ונקברים מתקנתא דרבנן כדי שאנשים לא יכשלו באיסור הנאתם ולכן אפרן אסור. ונראה שניתן לבאר את כוונת התוס' בהיתר הנשרפים בשני אופנים:
א) י"ל שמאחר שהתורה צוותה לשרפן ולעשותן אפר, השריפה מהווה חלות ביעור החפצא דאיסה"נ ומאחר שהחפצא דאיסה"נ מבוער משו"ה איסורו פקע. אלא שכ"ז בנוגע לנשרפין שבהן חידשה התורה שהאפר אינו אותו החפצא דאיסה"נ דמעיקרא דמבוער הוא. אבל בנקברין, שאין בהם מצות ביעור מן התורה, ע"פ דין עפרן הוי אותו החפצא של איסה"נ דמעיקרא שאסור.
ב) א"נ י"ל דקיום מצות השריפה מהווה מתיר של איסור ההנאה, וכמו בקדשים שאין לך דבר שנעשה מצוותו ומועלין בו, וכדמצינו בזריקת דם של קרבן המתרת את הבשר ואע"פ שלא השתנה, ה"ה בנשרפין שקיום המצוה לשרפן מתרת את החפצא בהנאה, אך אין זה מדין חלות ביעור והשחתת החפצא.
והנה תוס' דידן כתבו שגזיה"כ דוערלתם ערלתו את פריו מחדשת שאסור ליהנות משמן ערלה בשעת שריפה מפני שהשמן הוי בעין בשעה שהוא דולק. והקשינו דל"ל גזיה"כ הלא לכאורה פשיטא שאסור ליהנות מהשמן. ונראה שהתוס' נוקטים כפירוש השני דעצם קיום מצות השריפה מתרת את החפצא בהנאה בלי חלות ביעור, ועל כן סד"א שאף בשעת מעשה מצות השריפה הותר השמן בהנאה, קמ"ל שההיתר אינו חל בשעת מעשה מצות השריפה אלא רק לאחר שנעשית ונתקיימה המצוה, ולפיכך השמן אסור ורק הגחלים הותרו.
והנה התוס' בתמורה הנ"ל כתבו שנשרפין אפרן מותר משום שנעשית מצותן. ואילו בנקברין שאין בהן מצוה דאורייתא אפרן אסור. והקשו האחרונים136 על הרמב"ם137 הפוסק שצפור המצורע השחוטה ועגלה ערופה מצותן מן התורה לקוברן למה אסור ליהנות מהן משנעשית מצותן. ועוד הקשו מחמץ בפסח שמצותו מדאורייתא לבערו בכל דבר, ואעפ"כ אפרו אסור בהנאה.
וביאר מרן הגר"ח זצ"ל138 שרק בנשרפין אמרינן שאפרן מותר כי מצות הביעור מתקיימת בחפצא שיהא מבוער מן העולם, ומשו"ה משנעשית מצותן הותרו בהנאה. אבל בחמץ בפסח מצות הביעור חלה על הגברא שאסור שיהיה לו חמץ ברשותו והמצוה היא קיום גברא ולא קיום בחפצא דהחמץ, ולפיכך לא אמרי' שמשנעשית מצותו הותר בהנאה. ונראה דה"ה במצוות קבורת צפור המצורע השחוטה ועגלה ערופה דאין מצות הביעור מתקיימת בחפצא אלא הגברא הוא שמחויב לקיים את מצות הקבורה, ומשו"ה עפרן אסור139.
ברם צ"ע, דכל זה ניחא אליבא דהביאור השני הנ"ל שקיום המצוה מתרת, ולכן רק קיום מצות ביעור שבחפצא מתרת ולא קיום מצות גברא. מאידך אליבא דהביאור הראשון שהמצוה דאורייתא קובעת שהאפר איננו בכלל החפצא של איסור לכאורה אין נ"מ בין מצות גברא למצות חפצא ובכל אופן צ"ל מותר משהשתנה החפצא של איסור לעפר או אפר.
וי"ל דמ"מ קיימת נ"מ בין מצוות הנשרפין המהוות מצוות ביעור בחפצא לבין מצוות הנקברין המהוות מצוות ביעור דהגברא, כי בנשרפין עיקר קיום המצוה היא להשחית ולבער את החפצא מן העולם ולעשותו אפר דהיינו לשנות את גוף החפצא דאיסור לחפצא אחר דאפר, ולכך חל שם אפר שאינו בכלל החפצא של איסור. משא"כ בנקברין כגון צפור מצורע ועגלה ערופה, שהמצוה חלה על הגברא לקוברן, אך לא להשחיתן ולבערן ולעשותן עפר ואפר, ואע"פ שבמשך הזמן מתקלקלין באדמה ונעשין ממילא עפר מ"מ אין השינוי הזה ממצותן, ואין בעפרן חלות השם עפר ואפר דמצות ביעור החפצא ולפיכך עפרן אסור כמו החפצא של איסור ההנאה עצמו.
בא"ד. וא"ת ומ"ש דהכא מצריכין קרא להדלקה וגבי תרומה טמאה מצריכין קרא להתיר וכדדרשינן שלך תהא להסיקה תחת תבשילך עכ"ל. ואפשר לתרץ דשאני תרומה שאינה אסורה בהנאה אלא שניתן לקיום מצוותה ויסוד האיסור הוא שלא ליהנות ממנה שלא כמצותה ולבטל את הניתן למצותה - תרומה טהורה ניתנת לאכילת כהנים והטמאה ניתנת לכהנים שיהנו ממנה בשעת שריפתה. וכן משמע מהרמב"ם (פ"ב מהל' תרומות הלי"ד) וז"ל התרומה לכהן בין טמאה ובין טהורה כו' שנאמר ואני נתתי לך את משמרת תרומתי, אחת טמאה ואחת טהורה, הטהורה נאכלת לכהנים והטמאה יהנו בשריפתה. אם היה שמן מדליקין אותו ואם היה דגן וכיוצא בו מסיקין בו את התנור עכ"ל. ולפי"ז י"ל דצריכים גזיה"כ בתרומה טמאה לחדש שמצותה שיהנו הכהנים בשריפתה ואסור לשורפה בלי הנאת הכהנים, כי כך היא מצותה שיהנו ממנה, ואינו היתר הנאה בעלמא כבשאר הנשרפין140.
בא"ד. ור"ת מפרש דאיצטריך קרא הכא לאסור צביעה והדלקה שלא כדרך הנאתו כגון צביעה דתאנים ורימונים ודברים דלאו אורחייהו והדלקה איצטריך לשמן שאין עומד להדלקה כלל וההיא דפרק כל שעה דהוה שייף לברתיה בגוהרקי דערלה וקאמר מידי דרך הנאה קעבידנא התם לא הוה דרך הנאה כלל עכ"ל. יעויין במס' פסחים (דף כד:) א"ר אבהו א"ר יוחנן כל איסורין שבתורה אין לוקין עליהן אלא דרך הנאתן כו' אמר אביי הכל מודים בכלאי הכרם שלוקין עליהן אפילו שלא כדרך הנאתן מ"ט משום דלא כתיב בהו אכילה כו' אטו בבשר בחלב אכילה כתיב בהו כו' עכ"ל. היוצא מהגמרא שם דכל אסה"נ שבתורה דכתיב בהו לשון אכילה מותר ליהנות מהם שלא כדרך הנאתן. ואילו כלאי הכרם ובשר בחלב דלא כתיב בהו לשון אכילה אסור ליהנות מהן אפילו שלא כדרך הנאתן. ויוצא שיש שני דיני איסורי הנאה:
א) דין איסור הנאה הנאסר מדין איסור אכילה. איסור הנאה זה אסור רק בדרך הנאתו ושלא כדרך הנאתו מותר.
ב) איסור הנאה הנאסר בפני עצמו ולא כאיסור אכילה. איסה"נ זה אסור אף שלא כדרך הנאתו.
הר"ת חידש שערלה אסורה אפילו שלא כדרך הנאתו, וזוהי כוונת גזיה"כ "וערלתם ערלתו את פריו ערלים לרבות את כולם". ולפי הנ"ל י"ל שהר"ת סובר שחלות איסור ההנאה דערלה הוי' חלות איסה"נ בפני עצמו ולא חלות איסור אכילה. ודומה ערלה לכלאי הכרם ולבב"ח האסורים גם שלא כדרך הנאתם. ברם לפי"ז קשה מדוע לא הזכירה הסוגיא (שם) שערלה אסורה בהנאה שלא כדרך הנאתה כמו כלאי הכרם ובשר בחלב. ועוד צ"ע מהי כוונת סוף דברי הר"ת שמותר לשייף בגוהרקי דערלה משום דלא הוה דרך הנאה כלל.
וי"ל ביאור אחר, דר"ת סובר שגזיה"כ דערלה מחדשת איסור מיוחד שחל רק בערלה, דהיינו איסור שחל בחפצא דערלה דניתן רק למצות שריפה ולא להנאה. ובזה שונה ערלה מכלאי הכרם ומבב"ח דעיקר חלות איסורם הוי חלות איסור גברא. ומשו"ה ערלה אסורה אף שלא כדרך הנאתה כי דוקא באיסורי הנאת הגברא יש נ"מ בין הנאה כדרך הנאתה לבין הנאה שלא כדרך הנאתה, משא"כ בערלה שחל בה איסור בעצם החפצא שאינו ניתן להנאה כלל. ובכך מבואר למה לא כללה הגמרא בפסחים את ערלה בהדי כלאי הכרם ובב"ח הנאסרים שלא כדרך הנאתם, כי הם אסורים באיסור הנאה שחל על הגברא, ואילו ערלה הוי איסור חפצא בפני עצמו. ובדרך זו אף מבואר סוף דברי הר"ת שמותר ליהנות מגוהרקי ערלה דהיינו מבוסר לרפואה משום שאינו כדרך הנאתו, שהרי החפצא דבוסר אינו ראוי להנאה כדרכה דא"א ליהנות ממנו כדרך הנאה כלל. ולא דמי לפירות ערלה דעלמא שהגיעו לעונת המעשרות וראויים להנאה כדרכה, שחל עליהם איסור בחפצא לא ליהנות אף שלא כדרך הנאתו. ואילו בערלת בוסר, עצם הפרי אינו בר הנאה כדרכו, ולכן לא הגיע החפצא לשיעור שיאסר באיסור ההנאה, ולפיכך מותר ליהנות ממנו שלא כדרך הנאתו.
ויתכן שקיימת נ"מ להלכה, דהרי איתא בגמרא שבכלאי הכרם לוקין אפילו כשנהנה שלא כדרך הנאתו. והוא משום שהאיסור דכלאים מהווה איסה"נ גמור שלוקין עליו. ברם האיסור להנות מערלה שלא כדרך הנאתה אליבא דר"ת מהווה איסור חפצא בפני עצמו ששונה מכל שאר איסה"נ שבתורה. והרי בפרשת ערלה נמי כתיב איסור ד"לא יאכל" האוסר את ערלה באיסה"נ דעלמא שחל על הגברא ושאוסר אותו בהנאת ערלה כדרך הנאתה כמו שאר איסה"נ שבתורה הכתובים בלשון אכילה. ובנוסף לכך ע"פ גזיה"כ ד"וערלתם" חל בערלה אף איסור חפצא הקובע שהחפצא דערלה אינו ניתן להנאה כלל ואסור גם בשלא כדרך הנאתו. אך יתכן שאין איסור החפצא עיקר חלות האיסור דערלה ושאינו אלא איסור עשה ואיסור טפל שאין לוקין עליו. ואם כן יבואר עוד יותר מדוע הסוגיא בפסחים לא כללה ערלה בהדי כלאי הכרם ובב"ח כי כשנהנה מערלה שלא כדרך הנאתה אינו לוקה, ואילו בכלאי הכרם ובב"ח לוקה אף כשנהנה שלא כדרך הנאתם141.
ב) הזכרנו שהסוגיא בפסחים חילקה בין איסה"נ הנאסרים בתורת אכילה לבין כלאי הכרם ובב"ח האסורים באיסור הנאה דעלמא, ונ"מ לשלא כדרך הנאתם.
אף הרמב"ם בפיהמ"ש למס' כריתות (פ"ג) מחלק בכדומה וז"ל ויש במה שנשאנו ונתננו עכשיו נקודה נפלאה אנו מייעדין עליה לפי שהיא מפתח לענינים אחרים ומוסיף על מה שיש בה מדקדוק העיון, וזה שידוע הוא שבשר בחלב אסור בהנאה והחלב כו' מותר בהנאה לכשיבשל החלב עם החלב למה אינו חל איסור בב"ח על איסור חלב כו' והתשובה על זה שבשר בחלב נאסר בהנאה מפני שאסרו הכתוב לאכילה כמו שהקדמנו שכל איסור האכילה אסור בהנאה עד שיפרט לך הכתוב ואין שם כתוב שאוסר אכילתו וכתב איסור הנאתו רק שני העניינים יחד הם איסור בשר בחלב ולפיכך כשאנו אומרים אין איסור חל על איסור לא יחול איסור בב"ח על איסור נבילה ולא היה אסור בהנאה אבל הוא מותר בהנאה והאוכל ממנו לוקה משום נבילה ואין שם איסור בשר בחלב כל עיקר לפי שלא חל ולא תהיה הקושיא במקומה עומדת ויהיה כמו חלב קדשים בשוה אלא אם אמרנו עליו שהוא אסור בהנאה כמו שאנו אומרים בקדשים וכו' עכ"ל. הרמב"ם חידש בנקודה הנפלאה הידועה דאיסור ההנאה דבב"ח תלוי באיסור האכילה שבו, ורק במקום שחל איסור האכילה חל נמי איסה"נ, ומאחר דבנבילה לא חל איסור האכילה אף איסור ההנאה לא חל142.
ואף בנוגע להלכה אחרת הבדיל הרמב"ם בין איסה"נ הנאסר בתורת אכילה לבין איסה"נ דעלמא, דכתב הרמב"ם (פ"ח מהל' מאכ"א הלט"ו - ט"ז) וז"ל כל מקום שנאמר בתורה לא תאכל לא תאכלו לא יאכלו לא יאכל אחד איסור אכילה ואחד איסור הנאה במשמע כו' כל מאכל שהוא אסור בהנאה אם נהנה ולא אכל כו' אינו לוקה כו' עכ"ל. באסה"נ הנאסר בתורת אכילה סובר הרמב"ם דעיקר האיסור הוא אכילה, ורק עליו לבדו לוקין, ואילו איסור ההנאה מהווה איסור טפל לאכילה, ואין לוקין עליו. וכל זה הוא כשהנאה נאסרה בלשון אכילה, אבל באיסה"נ שאסור בחלות איסור בפני עצמו, ולא מדין איסור אכילה, לוקין עליו.
בא"ד. א"נ י"ל דפרי דערלה דוקא גמר פרי מפרי דביכורים ולהכי אימעוט משקה דידהו אבל שומר לפרי דאיתרבו מאת פריו את הטפל לפריו לא אמעיט משקה דידהו וליכא למעוטי מפרי דביכורים דביכורים ליתנהו בשומר לפרי כלל ואע"ג דהוי השתא טפל חמור מן העיקר יש ליתן טעם שלא יקשה מזה על שמעתא דריש איזהו מקומן עכ"ל. הנה יש לחקור באיסור שומר לפרי ערלה: האם השומר נאסר באותו חלות שם איסור שחל על הפרי עצמו או בחלות שם איסור בפני עצמו. ואם ננקוט שאיסור השומר הוא איסור בפני עצמו, ניתן לחלק בינו לבין הפרי בנוגע לדין משקה. דהמשקה היוצא מפרי אין לו שם פרי חוץ משמן ויין היוצאים מזיתים וענבים. ומשו"ה משקה היוצא מפרי ערלה מותר, דאיסור פרי ערלה חל רק על שם פרי. אבל שומר לפרי לא נאסר בחלות איסור פרי, אלא בחלות שם איסור בפני עצמו, ומשו"ה אפ"ל דאף משקה היוצא ממנו אסור, ואע"פ שאינו פרי מ"מ אין האיסור דשומר תלוי בחלות שם פרי.
124 הלכה דומה מצאנו במשנה לקמן (קיח א) הגוזל את חבירו וכו' בישוב לא יחזיר לו במדבר, וכמו שפירש הרמב"ם (פ"א מהל' גזילה ה"ז) שאומר לו איני נוטל אלא בישוב שמא תאנס ממני כאן. וכמו"כ כאן אף שמקבל הצבע לתוך ידו, יכול הנגזל לומר איני רוצה ליטול צבעי ע"ג צמר שלך.
125 וכדמצינו בדין המתעסק שפטור חוץ מבחלבים ועריות שכן נהנה, כלומר דאע"פ שמתעסק אינו מעשה בכהת"כ ולכן פטור בשאר איסורים, מ"מ באיסורי הנאת הגוף מתעסק נחשב כעושה מעשה וחייב.
126 והא ראייה מדין קול ומראה שאין בהם משום מעילה לפי שאין בהן ממש (פסחים דף כו.) כי אינם תשמישין בגופו דהקדש אלא הנאה בעלמא.
127 עיין בשיעורים לעיל (דף צח.) במי שזרק מטבע חבירו לים ובשיעורים לקונטרס הגרמי ובמקומות אחרים.
128 והרי איתא בגמ' (דף צג:) שמי שגזל צמר וצבעו קנאו בשינוי מעשה, וכן פסק הרמב"ם (פ"ב מהל' גזילה הלי"ב), ופשיטא דחשוב שינוי צבע להיזק ניכר בצמר, ועיין בתוס' (דף נו:) ד"ה פשיטא.
129 כי אם צבע מדעת הבעלים פשיטא דפטור, ואין לדמותו לקרע כסותי דחייב, דשם עשה מעשה השחתה ונזק והבעלים לא מחלו, משא"כ אם ביקשוהו לצבוע להם את הצמר שאין בזה מעשה השחתה ומזיק כלל וכשצובע מדעת הבעלים הריהו כפועל ואומן דעלמא (רבינו זצ"ל).
130 וכזה מובא במאירי בשמ"ק לסוגיין. ויתכן שאף אם זה לא היתה כוונת הבעלים במפורש מ"מ מאחר שרגילים לעשות כן אינו מעשה השחתה ומזיק (רבינו זצ"ל).
131 דכוונת הבעלים לצבוע את הצמר בסמנין השרויין מפקיעה דין מזיק רק מהצמר העומד לצביעה אבל לא מהחזותא הראשונה אם חזותא מילתא היא ויש שבח סמנין ע"ג צמר, ודו"ק.
132 שלא כהציור כדבסוגיין.
133 עיין בלשון המאירי שמצטט את לשון הרמב"ם כמעט מלה במלה ובפשטות התכוון לשיטתו.
134 ועיין בתוס' ד"ה דצבע בהו קופא שחילקו בין צבע הקוף הנחשב להיזק ניכר לצבע הצמר בגריעות וכיעור הנחשב להיזק שאינו ניכר. וחילוקם מובן לפי דברי רבינו זצ"ל דבצובע צמר דעומד לכך ודרכו בכך אין כאן מעשה מזיק דהשחתת החפצא והוי היזק שאינו ניכר, משא"כ בצבע קוף שאין דרכו בכך הוי השחתת הצבע וחשיב היזק ניכר ודו"ק. ועיין בראשונים אחרים שדנו למה אין כאן חיוב גרמי ומזיק ואכמ"ל.
135 עיין במל"מ (פ"ה מהל' אישות הל"א).
136 עיין במנ"ח מצוה קמ"ו.
137 עי' רמב"ם (פי"א מהל' טומאת צרעת הל"א) וגם (פ"י מהל' רוצח הל"ו) ובגמ' זבחים (דף מו.).
138 עיין בספרו על הרמב"ם (פ"א מהל' חמץ הל"ג).
139 לפי"ז יל"ע על מי מוטלת מצוות הגברא, ולכאורה בעגלה ערופה המצוה מוטלת על הבי"ד ובצפור מצורע המצוה מוטלת על הכהן השוחט, וצ"ע.
140 עיין באיגרות הגרי"ד (פי"א מהל' תרומות הלי"ח) ששם כ' רבינו דלר"ת ה"ניתן למצותה" של תרומה טמאה הוא הנאת הכהן ואילו לרמב"ם הוא רק השריפה בלבד וההנאה אינה אלא היתר בעלמא שלא כדמבואר בשיעורים כאן.
141 עיין בסוף דבריהם של התוס' שכתבו שלא כבשיעורים ואמרו שבכל מקום שחל איסור העשה דוערלתם חל נמי הלאו דלא יאכל ולוקין עליו. ברם התוס' דחו את עצם שיטת הר"ת, ואולי אף שיטתם במלקות היא שלא כר"ת, וצ"ע.
142 צ"ע אם לרמב"ם עיקר האיסור דבב"ח הוא אכילה והנאה נאסרת בגרירת איסור האכילה למה פסק הרמב"ם שהנאת בב"ח אסורה שלא כדרך הנאתן (פי"ד ממאכ"א הל"י) דמשמע שהנאה מהווה איסור בפני עצמו ואינו תלוי באיסור האכילה, וצ"ע. עיין במל"מ (פ"ה מהל' יסודי התורה הל"ח) ובמנ"ח מצוה ג'.

